Арта Доброши

Арта Доброши (родена на 2 октомври 1980 година) — косовско-албанска актерка и продуцентка. Доброши е првата косовска актерка која била на црвениот тепих на Канскиот филмски фестивал, на Берлинскиот меѓународен филмски фестивал и на Кинофестивалот Санденс и била номинирана за Европската филмска награда. Доброши е поранешен бегалец, а денес е шампион на ООН и амбасадор на добра волја.
1 Ран живот
Арта Доброши била родена во Приштина, се нејзините родители биле косовски Албанци. Таа студирала сценски уметности уште од основно училиште и четири години посетувала курс по глума и драма на Академијата за уметности во Приштина. Додека била студентка, глумела во многу кратки филмови и театарски претстави. Кога Арта имала петнаесет години, таа отишла на програма за размена на студенти во Северна Каролина, каде што глумела во драмски претстави. По првата година на академијата, Косовската војна ескалирала и бабата и дедото на Доброши биле затворени од српските власти поради обид за отворање универзитет на албански јазик. Кога српскиот претседател Слободан Милошевиќ поднел оставка во октомври 2000 година, Доброши ја напуштила работата во бегалскиот камп и станала преведувач за НАТО.
2 Кариера
По воениот период, таа играла улоги во локалните театри и албански филмови, како и водечка улога во германско-албанската продукција „Магично око“ (2005).
Додека изведувала претстава во Сараево, Доброши се запознала со Лук и Жан-Пјер Дарден, кои ѝ понудиле отворен кастинг во Косово за „Молкот на Лорна“ - ѝ била понудена главната улога и покрај тоа што не зборувала француски. Таа добила номинација во категоријата за најдобра актерка на Европските филмски награди и на наградите на Здружението на филмски критичари во Торонто во 2009 година.
Доброши глумела во краткиот филм „Бебе“ од режисерот, добитник на БАФТА, Даниел Малој. Филмот „Бебе“ ја освоил наградата за најдобар краток филм кога премиерно бил прикажан на Меѓународниот филмски фестивал во Единбург во 2010 година и ја освоил наградата за најдобар меѓународен краток филм на Филмскиот фестивал во Корк. Доброши била наградена за најдобра актерка за нејзината улога во „Бебе“ на Меѓународниот фестивал на краток филм 24fps.
3 Други дела
Доброши била член на жирито на 59-тиот Берлински меѓународен филмски фестивал.
На 22 декември 2008 година, Доброши била назначена од Програмата за развој на Обединетите нации (УНДП) за шампион на Милениумските развојни цели/амбасадор на добра волја за Косово. УНДП бил импресиониран од нејзината претходна добротворна работа и верувал дека нејзиниот висок профил ќе помогне да се подигне свеста за проблемите.
Доброши ја освоила филмската награда БАФТА за 2017 година за продукција на филмот за бегалци „Дом“.
Во 2016 година, Доброши била главна ѕвезда во признатиот видео запис на Масив Атак именуван „Дојди близу мене“.
По добивањето на Златниот лав во 2017 година на Меѓународниот фестивал на креативност во Кан, Доброши го прекршила протоколот за да му даде моќна порака на светот „Јас сум Арта Доброши, мојата националност е среќа и живеам во градот наречен земја“.
4 Филмографија
Година, Наслов, Улога, Белешки
2022, ''Нема да бидеш сам'', Стамена
2020, ''Банди на Лондон'', Флориана, Телевизиска серија; 8 епизоди
2019, ''Дрита'', Дрита, (Исто така е извршен продуцент)
2018, ''Заскитан'', Грејс, Награда за најдобра актерка – Антиподен филмски фестивал
2016, ''Дом'', Извршен продуцент
2015, ''Атис'', Мајка, (Исто така е продуцент)
2014, ''Полека, полека'', Ана
2013, ''Митровица''''Ладен ден''
2012, ''Три света'' (''Trois mondes''), Вера, Награда за најдобра актерка – Меѓународни визионерски награди на фондацијата WIFTS
''Нена'', Фатмире
2011, ''Доцно цутење'' (''Trois fois 20 ans''), Маја
''Бебе'', Сара, Награда за најдобра актерка – Меѓународен фестивал на краток филм ''24FPS''
2008, ''Молкот на Лорна'' (''Le silence de Lorna''), Лорна, Номинација за најдобра актерка – Европска филмска награда Номинација за најдобра актерка – Награди на Здружението на филмски критичари во Торонто Номинација за најдобра актерка - Кански филмски фестивал
2007, ''Вера'', Вера
2006, ''Тагата на Г-ѓа Снајдрова'' (''Smutek paní Snajdrové''), Ema
2005, ''Магично око'' (''Syri magjik''), Виола, Награда за најдобра женска улога – Меѓународен филмски фестивал Скопје
2002, ''Netët e Zullumadhit'', Девојка
5 Личен живот
Доброши може да зборува албански, англиски и француски, а разбира и македонски.
6 Награди
*''Награда „Шутинг Старс“'' (2013) на Меѓународниот филмски фестивал во Берлин од European Film Promotion;* Женски меѓународен филмски и телевизиски натпревар во Лос Анџелес 2012, награда за најдобра актерка;
* Европска филмска награда 2008, номинација за најдобра актерка;
* Награди на Здружението на филмски критичари во Торонто 2009, номинација за најдобра актерка.